钦定古今图书集成/理学汇编/经籍典/第001卷 > 殷
## 钦定古今图书集成/理学汇编/经籍典/第001卷 > 殷

殷有《商书》《商颂》《商易》诸书。

按：《书经汤誓》蔡传：“契始封商，以为有天下之号。《书》凡
十七篇。”

按：《诗经商颂朱子集传》：“契为舜司徒，而封于商，传十
四世而有天下。其后武王封微子启于宋。其后政衰，
商之礼乐曰以放失七世。至戴公时，大夫正考甫得
《商颂》十二篇于周太师，归以祀其先王。至孔子编《诗》
而又亡其七篇。然其存者亦多阙文疑义。”

按《周礼》：“太卜掌三《易》之法，二曰《归藏》。”

〈订义〉郑锷曰：“《归藏》以坤为首，商人之易，其卦坤上坤下，故曰《归藏》。”言如地道之包含万物所归而藏也。